Pakko myöntää, että tänne on saatu rakennettua
jotain aivan erikoislaatuista.
ETIOPIA, ADWAN KAUPUNKI, 1896
Ja nyt he aikovat hajottaa kaiken.
Mitä pidempään viivyt ulkomaailmassa, prinssi Tafari,
sitä enemmän näet.
Ulkopuolisten historiaa värittävät julmuus ja sodat.
Sen vuoksi Wakanda ei ole ollut eikä tule olemaan mukana moisessa.
Tämä taistelu hankaloittaa evakuointia.
Tiedät, mitä sanotaan, Kuda.
Historian jaloimmat sankarit
taottiin suurimman vaaran ahjossa.
Ei käynyt kuinkaan.
Kauppias sai artefaktin haltuunsa
ollessaan merirosvona Intian valtamerellä.
Jos tietomme ovat oikeita,
esineen pitäisi olla hänen varastossaan,
jonne pääsee kulkemalla rajuimpien väkivaltaisuuksien läpi.
Olet takuulla ollut aiemmin kiperämmissäkin tilanteissa.
Mitä me siis teemme?
Minun tehtäväni on keksiä,
miten päästä taistelun läpi huomiota herättämättä.
Sinun tehtäväsi on istua ja katsella.
Vanhempasihan lähettivät sinut tänne tarkkailemaan.
Mutta jos valaisisin vähän paikan historiaa,
se auttaisi meitä hahmottamaan tilanteen.
-Prinssini… -Näetkö?
Nuo vaaleat ovat Italia-nimisestä paikasta.
-Prinssini… -Ja ne italialaiset
pyrkivät laajentamaan valtakuntaansa Etiopiaan,
mutta he eivät arvanneet, mikä heitä odotti.
Prinssi Tafari!
Selvä. Ensinnäkin
kuninkaan pojan hiljentäminen katsottaisiin maanpetokseksi.
Olimme varustautuneet soluttautumiseen, emme konfliktiin.
Emme ainakaan tämän tasoiseen. Tehtävä pitää keskeyttää.
Mitä? Entä artefakti?
Sotakoiran tehtävä on yhtä artefaktia tärkeämpi.
Joskus se merkitsee valtakuntaa uhkaavien vaarojen torjumista.
Et kai ehdota, että palaisin tyhjin käsin ensimmäiseltä tehtävältäni?
Meidän on lähdettävä nyt, kun vielä voimme.
Historiamme ei tallenna niiden tarinoita,
jotka vain istuivat katsomassa, Kuda.
Nyt on meidän hetkemme.
Ei täällä olla tekemässä historiaa!
Tafari! Tafari!
Tafari? Kuuluuko, prinssi Tafari?
Palaa takaisin heti.
Se on käsky.
Älä pakota minua rikkomaan protokollaa.
Odota siellä. Tulen hakemaan sinut.
Älä lähde hakemaan artefaktia.
Toistan, älä lähde…
Minä sain sen!
Et taida olla ilahtunut näkemisestäni.
Kieltäydyit tottelemasta käskyä.
Lähdit suin päin kohti vaaraa…
"On Sotakoiran luonteen mukaista kulkea omaa polkuaan
eikä sitä, mikä on viitoitettu."
Anteeksi kuinka?
Johtaja Noni,
ensimmäinen Sotakoira, joka löysi yhden Wakandan kadonneista aarteista.
Kuten mekin juuri löysimme.
Kannattaisi ehkä keskittyä enemmän nykyhetkeen, arvon prinssi,
jos tosiaan haluat päästä takaisin Wakandaan!
Prinssi saattaa voida tehdä, mitä haluaa…
…mutta kenttäagentti noudattaa ohjeita.
Riittää jo luennointi, Kuda!
Kun palaamme Kultaiseen kaupunkiin,
kerron johtajalle,
että harjoittelureissuja ei enää tule.
Oman turvallisuutesi takia.
Sopii minulle.
Halusin ajaa kaivosheimon legendaarisen Kudan kanssa,
agentin, joka surmasi merirosvo Ben Peasen.
En tämän tyypin.
Mitä sinulle tapahtui?
Minusta tuli aikuinen, prinssi.
Minulla oli perhe.
Ehkä sinäkin vielä jonain päivänä ymmärrät.
Kotiinpaluu on velvollisuuteni.
Entä velvollisuutesi Wakandaa kohtaan?
En pääse hoitamaan kumpaakaan, jos kuolen otettuani turhia riskejä.
Mutta minun turhan riskinottoni ansiosta saimme artefaktin.
Hyvällä tuurilla sitä tarinaa kerrotaan tulevillekin sukupolville.
Sotakoiran työn kuuluu olla näkymätöntä, arvon prinssi.
Tehtävä on tärkeä, ei tarina, jota siitä kerrotaan.
Helppohan sinun on sanoa.
Olet jo varmistanut paikkasi historiassa.
Minä vielä etsin omaani.
Olet Wakandan kuninkaan ja kuningattaren poika.
Kolmas poika.
Vanhin veljeni perii kruunun.
Enkä minä peri…
Mitään.
Ajattelin, että liittymällä Sotakoiriin
voisin keksiä keinon päästä mukaan Wakandan tarinaan.
Tosin on vaikea uskoa, että niin käy, kun jahtaan tällaisia kapineita.
Hakkua ei voi pitää varsinaisena teknologian huippuna.
Ei edes ulkopuolisten mittapuulla.
Eikä kahva ole alkuperäinen.
Terä on vibraniumia.
Ulkopuoliset tappavat jo toisiaan omilla aseillaan.
Mieti, mihin he pystyisivätkään meidän aseillamme.
On kaikkien kannalta parasta,
että varmistamme oman teknologiamme…
Mitä ihmettä?
Kuda, varo!
Tafari?
Hätäprotokolla.
Ei yhteyttä.
Tafari?
Prinssi Tafari?
Mikä tuo on?
Mikä lienetkin, emme halua riidellä kanssasi.
Pysähdy, tai sinut pysäytetään.
Aseita. Tarvitsemme aseita.
Kuda, täältä pesee!
Tafari!
Tafari, ota hakku.
Pakene etelään! Mene!
Kuda. Ei, voin auttaa.
Ei.
Kuda.
Nyt, Tafari!
Älkää. En ole vihollisenne.
Oletko wakandalainen?
Olen.
Meillä ei ole aikaa tähän.
Ei. Hän ei voi olla.
Tunnen kaikki armeijan kenttäagentit
enkä ole koskaan nähnyt tätä naista.
Käsitän, että sinun voi olla vaikea ymmärtää tätä.
Mutta pyydän sinua. Kotimme kohtalo on vaakalaudalla.
Et ole meikäläisiä.
Vielä joskus olen.
Mitä?
Mitä tuo muka tarkoittaa?
Voin näyttää teille.
Avatkaa nyt silmänne.
Tafari.
Mitä tapahtui?
Kuda, tämä on…
Kultainen kaupunki.
Viidensadan vuoden kuluttua.
Ei. Tämä joutomaa ei voi olla Wakanda.
Minun aikanani se on pelkkä hautausmaa.
Lopullisen tappiomme paikka.
Mutta miten tämä tapahtui?
Hordet. Ne tulivat galaksin reunamilta,
ja niitä oli niin paljon, että ne peittivät auringon.
Maan kansakunnat yhdistyivät taistelemaan niitä vastaan,
lukuun ottamatta sitä yhtä maata, joka olisi ollut ratkaiseva.
Wakandan lait kieltävät meitä auttamasta ulkopuolisia.
Ulkopuoliset jätettiin siis vaille apua.
Ja kun hordet saivat meidät näkyviinsä,
mekään emme olleet tarpeeksi vahvoja panemaan hanttiin.
Taistelimme vastaan.
Mutta silti ne tappoivat meidät kaikki.
Vain me jäimme jäljelle kodistamme.
Muutama Dora Milaje, kenraalimme
sekä minä, Wakandan kuningatar, viimeinen Musta pantteri.
Meidät hylättiin,
mutta ympärillämme lojui wakandalaisen teknologian jäänteitä,
kuten oma kvanttiskannerini.
Rauhan aikaan sen avulla opiskeltiin historiaa.
Nyt se oli minun ainoa toivoni.
Jokainen hetki on linkki tapahtumien ketjussa.
Kukin johtaa seuraavaan.
Siispä lähdimme etsimään tuomittuun tulevaisuuteemme johtavaa linkkiä.
Ja rikkomaan sen.
Se vei vuosikausia.
Mutta vihdoin viimein löysimme sen.
Täydellisen virstanpylvään, jonka palauttaminen voisi korjata kaiken.
Ja se kaikki alkaa,
kun Wakandan unohdettu poika löytää hakun.
Se on hänen ensiaskeleensa ristiretkellä
Wakandan valtaistuimen kaappaamiseksi.
Se sysää liikkeelle ketjureaktion,
joka avaa oikeutetun kuninkaan silmät näkemään ulkomaailman.
Wakanda yhdistyy muuhun ihmiskuntaan.
Niin.
Ja kun maailma on yhtenäinen, hordien invaasio lyödään.
Kaikki tuoko hakun tähden?
Meillä on vain vähän aikaa.
Adwa on kohta menetetty.
Ja kun niin käy, hakun on oltava juuri siellä, mistä se löydettiinkin.
-Ei. -Kuda.
Meillä on oma tehtävämme.
Niin on minullakin.
Kun hakku on palautettu, aikajanani yhtyy tähän aikajanaan
ja pyyhkii pois kaiken sen, mitä hordet ovat saaneet aikaan.
En tiedä, millä taikatempulla hän laittoi nuo kuvat mieliimme,
-mutta… -Pyydän.
Aikahyppy tänne oli koitua kuolemakseni.
Jäin henkiin sydämenmuotoisen yrtin avulla,
mutta toista en enää kestä.
Olisikohan jokin toinen tapa vakuuttaa meidät?
Sanot olevasi tulevaisuudesta.
Niin!
Kerro jotain, mitä vain tulevaisuuden tyyppi tietäisi.
Tiedän…
Tiedän, että kuningattarenne odottaa neljättä lastaan.
Tyttöä.
Lisää valheita.
Hälytys. Aikakuilu on romahtamassa.
Kvantti-ikkuna sulkeutuu, kolme…
Ei! Ei nyt!
Sen on mentävä takaisin!
Kuda, hakku on lähetettävä takaisin.
Ei.
Kuda!
Meidän on kerrottava neuvostolle, mitä olemme nähneet.
He tekevät päätöksen.
Hän sanoi, että kaupunki saattaa olla mennyttä koska vain.
On kyse Wakandan, maailman kohtalosta.
Nyt on aika toimia.
Se on itsemurhatehtävä, Tafari.
Kuda!
En saisi kertoa tätä,
mutta se, mitä hän sanoi äidistäni, on totta.
Äitini on raskaana.
Vain kuninkaallinen perhe tietää sen salaisuuden.
Sotakoirat ovat aina sanoneet tehtäviensä koskevan
wakandalaisten suojelemista tänään
huomisen ihmisten tulevaisuuden turvaamiseksi.
Kuten siskoni. Ja sinun perheesi, Kuda.
On kyse lajimme tulevaisuudesta.
Vain se on tärkeää.
Ja se on langennut harteillemme.
Olet oikeassa, prinssi.
Tämä on nyt meidän tehtävämme.
Kiitos Bastille,
en arvannut, että olisit samaa mieltä.
Se ei käy helposti.
Kauppiaan talo on keskellä, tuon tornin alla.
Pannaan sitten töpinäksi.
Ei!
Kuningattareni. Tuliko valmista?
Ei.
Hakku on kahden wakandalaisagentin hallussa.
Valmistautukaa uuteen hyppyyn.
Minä lähden takaisin.
Et selviä siitä.
Tehtävä on vielä kesken.
Ja jos se jää keskeneräiseksi,
kaikki tämä on hukkaan heitettyä.
Käytä mitä tahansa voimaa.
Olkoon vaikka viimeinen pisara.
Miten he löysivät meidät?
He kai huomasivat virtapiikin.
Sinetöikää labra!
Kauppiaan talolle on 270 metriä.
Muistatko hakun löytöpaikan?
Pantteri sanoi, että se on jätettävä tarkalleen samaan paikkaan.
Kyllä. Salalokeroon kaappikellon sisälle.
He kaappasivat tykistön! Vetäytykää!
Kiireesti! Olemme lähellä. Vain sata metriä jäljellä.
Tafari!
Etiopialainen! Tappakaa hänet!
Ei!
Liikettä, prinssi.
Toivotonta, kuningatar.
Vaikka selviäisitkin hypystä, emme pärjää hordeille ilman sinua.
Käytävä on suljettava, jotta he pysyvät poissa siltä aikajanalta.
Sitten minun on jäätävä. Ja suojeltava käytävää.
Hordet eivät saa vallata heidänkin aikaansa.
Mutta ylhäisyys, tehtävämme.
Se on nyt esi-isiemme käsissä.
Jos heillä riittää uskoa luottaa siihen, mitä kerroin,
meillä on oltava uskoa siihen, että he keksivät keinon onnistua.
Tuolla. Ihan tuon tornin takana.
Mennään sitten.
Ei hullummin prinssiltä, vai mitä?
Niin, teit suuren vaik…
Tafari, liikettä!
Kuda! Ei!
Ei hätää, Kuda. Saan sinut irti.
Odota vain.
Keskity tehtävään, prinssi.
Ei! Kuda!
Olen kunnossa.
Sinun on palautettava hakku.
Ei ole aikaa pelastaa minua.
Ei! En jätä sinua.
Perheesi tarvitsee sinua.
Juuri tätä tarkoittaa
olla Sotakoira.
Tämän hinnan me maksamme.
Hoida tehtävä loppuun.
Kappas vain. Vihdoinkin tottelet käskyjäni.
Ei!
Kuningattareni…
No niin.
No niin. Tasan kello yhdeksän.
Kuda, valmista tuli!
Hakku on paikallaan. Me onnistuimme. Me…
Kuda.
Voi ei.
Wakanda ikuisesti.
Wakanda ikuisesti!
Minähän sanoin, että veisin sinut kotiin.
Ei hassumpaa, prinssi.
Ei ollenkaan hassumpaa.
En ole koskaan ennen palannut kotiin tyhjin käsin.
Mistä tiedämme, oliko mikään tässä vaivan arvoista?
Meillä ei ollut vaihtoehtoa.
Valtaisa tuho takaa,
että loputkin hakun jäänteet hävisivät kaupungin mukana.
Haluan tarkentaa, että päätin itse jättää tehtävän.
Vaikka Kuda on vanhempi agentti,
minä olen sentään prinssi.
Käytin arvovaltaani.
On syytä ylistää rohkeuttasi neuvostolle ja vanhemmillesi.
Tiedän, miten kovasti halusit jättää jälkesi historiaan.
Ja nyt itse asiassa pelastit sen,
eikä kukaan saa tietää sitä.
Tehtävä on tärkeä, Kuda,
ei tarina, jota siitä kerrotaan.
Pääsisinpä näkemään tulevaisuuden, jonka vuoksi taistelimme.
Tai edes sen, kauanko sen saapuminen vie.
PERUSTUU MARVEL-SARJAKUVIIN
Käännös: Tarja Forss